So

So tabbas kalmar So nada wata  daraja da baiwa wadda ta dade tana bawa malaman soyayya wahala bayyana ta ga dalili kuwa,shine:- Sabanin ra'ayoyin da ake samu daga bangarori dabam dabam na mallaman soyayya ko kuma ince masana soyayya a takaice. Hakan yasa ma'anar So tazo da bayanai dabam dabam, inda wannan dalilin yasa masu karatun littafan soyayya suka kasa gane ainihin ma'anar So. Koda yake So yazo da ma'anoni dabam dabam. Amma zamu iya cewa ma'anar so itace tsananin kauna da bukatar kusantar wani mutum. So", wata iska ce mai yawo wanda babu wani  ɗan adam ko dabba da bai shake
ta ba. Kusan ince so hantsi ne leka gidan kowa.Kuma So tsiro ne, haka ne yayi daidai da faɗar wani marubuci
inda yace"So yakan tsuro  har yayi saiwoyinsa a cikin zuciyar masoya, saboda haka idan aka tunbudo shi, shi ma sai ya tunbuko zuciyar. Saboda haka sai in ba'ayi sa'a ba sai a rasa rai. Sannan Kuma bai kyale kowa ba babba, yaro , ba mutum ba, ba aljani, ba dabba ba kai har tsuntsaye na soyayya!. So yana da hadari idan ba'a yi shi da hankali ba. Ga wasu kirarin So:
1. Soyayya ruwan Zuma
2. So gubace
3. So yayi Kama da Madara
4. So mai hana ganin laifi
5. So ginshikin rayuwa
6. So Hakimin zuciya
7. So aljannah duniya da dai sauran su.

Alamomin So kamar haka
Yawan kallo musamman a sace
Yawan Ambato
Faduwar gaba yayi da aka ambata masoyi, kuwa sunan shi.
Yawan tunanin abunda aka kamu da sonshi.
Tausayin: idan kaga mutum Yana yawan tausayin ka to yana sonka
Kunya: idan kaga kunya ta shiga tsakani masoya biyu to akwai soyayya ta gaskiya

Abubuwa dake gyara soyayya
Gaskiya 
Amana
Kula
Tsafta
Tsari

Abubuwa dake bata soyayya

1. Karya 
2. Yaudara
3. Rashin tsafta.
4. Rashin yarda da Kuma zargi dadai sauran su.

Hotuna

Manazarta